b'\n_START_ARTICLE_\nKristi Kirke med Elias\' meddelelse\n_START_PARAGRAPH_\nKristi Kirke med Elias\' meddelelse (engelsk: Church of Christ "With the Elijah Message") grundlagt \xe2\x80\x9cigen\xe2\x80\x9d i 1929, er et trossamfund inden for mormonismen. Kirkens hovedkvarter er i Jackson County, Missouri, USA. I 1943 skilte kirken sig fra Otto Fettings Kristi Kirke, grundet uenigheder mht. nogle \xc3\xa5benbaringer, som grundl\xc3\xa6ggeren William A. Draves p\xc3\xa5stod at have modtaget. Otto Fettings Kristi Kirke var udsprunget af Kristi Kirke (Tempel Lot), som var en af kirkerne, som oprettedes efter Mormonismens grundl\xc3\xa6gger, Joseph Smiths, d\xc3\xb8d. Kristi Kirke med Elias\' meddelelse har p\xc3\xa5 verdensplan cirka 12.500 medlemmer (1987), hvilket betyder, at den er ca. p\xc3\xa5 samme st\xc3\xb8rrelse med Jesu Kristi Kirke (Bickertonitter), som anses som v\xc3\xa6rende den 3. st\xc3\xb8rste sekt inden for Mormonismen.\n_START_SECTION_\nTro og praksis\n_START_PARAGRAPH_\nTrossamfundet accepterer Otto Fettings 30 budskaber samt William A. Draves 90 budskaber. Deres tro og praksis er stort set identiske med Kristi Kirke (Tempel Lot)s. Ligesom Kristi Kirke (Tempel Lot) forkaster Kristi Kirke med Elias\' meddelelse l\xc3\xa6ren om, at den sande kirke skal ledes af en profet/pr\xc3\xa6sident, som det bl.a. er tilf\xc3\xa6ldet i Mormonkirken og Kristi Samfund. De mener derimod at kirken skal ledes af 12 apostle, hvor alle apostlene ses som ligev\xc3\xa6rdige. Dette st\xc3\xa5r dog i st\xc3\xa6rk kontrast til den Jesu Kristi Kirke, som Joseph Smith oprettede, hvor Joseph Smith var den ledende profet. Dette forklares ved, at de mener, at Joseph Smith blev ledt v\xc3\xa6k fra sandheden af sit eget magtbeg\xc3\xa6r._NEWLINE_Kristi Kirke med Elias\' meddelelse forkaster ligeledes L\xc3\xa6re og Pagter, Den Kostelige Perle samt Joseph Smiths overs\xc3\xa6ttelse af Bibelen, ligesom Kristi Kirke (Tempel Lot) ogs\xc3\xa5 g\xc3\xb8r det. De foretr\xc3\xa6kker kun at bruge King James Version af Bibelen og Mormons Bog, som de kalder \xe2\x80\x9dRecord of the Nephites\xe2\x80\x9d (Nefiternes optegnelse). Dertil tror de p\xc3\xa5 at der i fremtiden vil komme endnu en optegnelse som en budbringer fra Gud angivelig skulle have vist Draves i 1946. De forkaster ogs\xc3\xa5 l\xc3\xa6ren om d\xc3\xa5b for de d\xc3\xb8de, evigt \xc3\xa6gteskab og evig udvikling i mods\xc3\xa6tning til Mormonkirken._NEWLINE_Kristi Kirke med Elias\' meddelelse tror dog stadig p\xc3\xa5, at der vil blive bygget et tempel p\xc3\xa5 Tempel Lot-grunden, som Joseph Smith profeterede, og som Mormonkirken fortsat ogs\xc3\xa5 tror p\xc3\xa5. Men de tror ikke p\xc3\xa5, at det vil blive ligesom Mormonkirkens eller Kristi Samfunds nuv\xc3\xa6rende templer._NEWLINE_I vers 6 af det 12. budskab citerede Otto Fetting Johannes D\xc3\xb8beren og sagde, at \xe2\x80\x9dJoseph Smith virkelig havde v\xc3\xa6ret en sand profet, men at han havde syndet imod Gud pga. stolthed og gl\xc3\xa6de ved at blive lovprist af mennesker\xe2\x80\x9d. "Meget af hans v\xc3\xa6rk er blevet \xc3\xb8delagt, skrev Fetting, \xe2\x80\x9dmen han vil blive redet af ild, og vil blive talt sammen med fortidens profeter". Derfor respekterer Kristi Kirke med Elias\' meddelelse Joseph Smith som profet, men anerkender ikke alle hans l\xc3\xa6rdomme. I vers 1 af hans f\xc3\xb8rste budskab blev Fetting (Fetting var p\xc3\xa5 det tidspunkt stadig en apostel i Tempel Lot-kirken) befalet af himmelens skarer, at tros- og praksisartiklerne af Tempel Lot-kirken ikke skulle \xc3\xa6ndres, fordi Gud havde inspireret, de m\xc3\xa6nd der skrev dem. Derfor er disse artikler stadig de samme i Kristi Kirke med Elias\' meddelelse og alle andre sekter, som udsprang fra Otto Fetting.'